Title: Miten kaunokirjallisuutta voi analysoida?
Course: YTO Taide ja luova ilmaisu pakollinen, 1 osp (Kovanen) > Section: Teosanalyysi

Lue jokin romaani tai runoteos, joka löytyy kotoasi.

- Kerro kirjoittajasta:  Kuka hän on? Mitä muuta hän on aikaisemmin julkaissut?
- Kerro kirjasta: Milloin se on julkaistu? Mikä kirjan nimi on? Mistä kirja kertoo?
- Kerro kirjan miljööstä: Missä tapahtumat tapahtuvat? Mitkä ovat tärkeimmät tapahtumapaikat? Mihin aikaan tai aikakauteen tapahtumat sijoittuvat? Miten se näkyy?
- Kerro kirjan henkilöistä: Kuka on päähenkilö? Ketkä ovat sivuhenkilöitä? Millaisia he ovat luonteeltaan?  Millaiset ovat henkilöiden väliset suhteet? Kenen näkökulmasta tapahtumat kerrotaan? Miten päähenkilö muuttuu ja kehittyy tarinassa?
- Kerro kirjan juonesta: Mitkä ovat keskeisimmät tapahtumat? Onko juonessa takaumia tai tulevien tapahtumien ennakointeja? Millainen juoni on, miten se on rakennettu?
- Kerro kirjan teemasta: Mitä tarina opettaa? Mitä se kertoo ihmisestä, elämästä ja maailmasta?
- Kerro lukukokemuksestasi. Millaista kirjan lukeminen oli? Mitä pohdittavaa se antoi? Tarjosiko se jännitystä, ajanvietettä, matkan menneisyyteen, tulevaan tai jopa itseesi? Oliko kirjan lukeminen tylsää? Mikä kirjassa kiinnosti, puhutteli tai ihastutti tai vihastutti?  Kenelle suosittelisit kirjaa tai et suosittelisi?
- Liitä analyysiisi lyhyt sinun mielestäsi hieno tekstinäyte kirjasta. Perustele, miksi valitsit juuri sen pätkän.