Title: Lue huolellisesti: Tärkeää tietoa
Course: YTO Taide ja luova ilmaisu pakollinen, 1 osp (Kovanen) > Section: Viestintä- ja vuorovaikutusosaaminen

Lue nämä ohjeet huolellisesti ennen kuin aloitat. Ohjeista löydät monta tärkeää asiaa, jotka auttavat sinua opinnoissasi.

Lue huolellisesti: Tärkeää tietoa

Mitä?

Täältä löydät kaikki materiaalit, ohjeet ja tehtävät, jotka liittyvät pakolliseen taiteen ja luovan ilmaisun verkkototeutukseen.

Verkkototeutuksiin on paljon tulijoita eivätkä kaikki halukkaat mahdu mukaan.  Tästä johtuen Moodlesta poistetaan tasaisin väliajoin opiskelijoita, jotka eivät ole olleet Moodlessa aktiivisia eivätkä ole tehneet tehtäviä kahteen viikkoon. Siten paikkoja vapautuu niille, jotka haluavat aktiivisesti edistää opintojensa kulkua. Mikäli käy niin harmillisesti, että sinut poistetaan kurssilta, ilmoittaudu uudestaan verkkototeutukseen Wilmassa sitten, kun sinun on taas mahdollista opiskella aktiivisesti ja tavoitteellisesti.

Opettaja seuraa edistymistäsi ja aktiivisuuttasi virtuaalitapaamisissa sekä sen perusteella, mitä tehtäviä olet merkinnyt tehdyiksi.

Miksi?

1. Taide ja luova ilmaisu lisää yleissivistystäsi.  Hyvä yleissivistys on hyvän ammattilaisen ominaisuus.
2. Taide ja luova ilmaisu kehittää luovaa ajatteluasi. Tulevaisuuden työelämän tekijän vaaditaan luovuutta:  Miten ratkaiset ongelmia? Miten luot uusia työtapoja?
3. Taide ja luova ilmaisu laajentaa vuorovaikutustaitojasi. Työelämässä kohtaat paljon monenlaisia ihmisiä. Taide auttaa sinua ymmärtämään ihmisiä.
4. Taide ja luova ilmaisu antaa välineitä markkinointiin, myyntiin ja mainontaan. Omat palvelusi ja tuotteesi myymiseen asiakkaita herätteleviä keinoja. Taide voi auttaa sinua löytämään sellaiset keinot.
5. Taide ja luova ilmaisu kohentaa hyvinvointiasi. Monet tutkimukset puoltavat ajatusta, että taide vaikuttaa myönteisesti ihmisen hyvinvointiin.
6. Taide ja luova ilmaisu antaa muodon tarinoillesi.  Sinun kokemuksesi elämästä ja ihmisenä olemisesta ovat arvokkaita. Taiteen avulla voit viestittää kokemuksistasi myös muille.
7. Taide ja luova ilmaisu voi olla sinun tapasi vaikuttaa yhteiskunnallisiin asioihin. Taide voi kertoa myös yhteiskunnallisesti tärkeistä asioista.

 Miten?

Verkkototeutus perustuu omaan työskentelyysi. Tästä johtuen verkkototeutuksen työmäärä voi tuntua isommalta kuin esimerkiksi lähiopetuksessa. Tehtävät sisältävät luovuuden ja taiteen analysoimista ja omaa luovaa työskentelyä.

Lisäksi toteutuksessa työskennellään Moodlen virtuaaliluokassa. Siellä tapaat muita opiskelijoita ja saat ohjausta opettajalta. Näihin sessioihin opettaja lähettää erillisen kutsun Wilmassa.

Kannattaa tehdä itselle viikoittainen tavoite. mitä tehtäviä pyrit tekemään ja mihin mennessä. Aseta itsellesi myös jokin aikaraja, mihin mennessä kaikki tehtävät on tehty. Joskus inspiraatio on hyvä motivaation lähde, mutta taiteessa kurinalainen ja päämäärätietoinen työskentely tuottaa parhaimman tuloksen. Älä siis jää odottamaan inspiraatiota, vaan ryhdy hommiin!

Tehtävät?

Lue tehtävien ohjeet huolellisesti ja toimi niiden mukaan. Jos et ymmärrä jotain tai se tuntuu vaikealle, pyydä opettajalta apua.

Kerää kaikki tehtävät omalle koneellesi yhteen Word, Power Point tai Sway-tiedostoon. Voit myös muuntaa ne PDF-tiedostoksi. Kun saat kaikki tehtävät tehtyä ja koottua samaan dokumenttiin. lähetä se sähköpostilla opettajalle. Älä lähetä yksittäisiä tehtäviä erillisinä sähköposteina.

Merkitse itse Moodleen kaikki tehtävät, jotka olet tehnyt. Sillä tavalla pysyt selvillä omasta edistymisestäsi. Myös opettaja seuraa aktiviisuuttasi näiden merkintöjen avulla.

Tässä luettelo tehtävistä, jotka sinun pitää tehdä, että voit saada lopullisen arvosanan Wilmaan:

1. Mihin taidetta tarvitaan?
2. Mikä on suhteesi taiteeseen?
3. Mitä luovuus on?
4. Miten luovuus vaikuttaa arjessa?
5. Miten taide vaikuttaa hyvinvointiin?
6. Miten kaunokirjallisuutta/elokuvaa/museossa olevaa teosta voi analysoida?
7. Mitä taidetta ja kulttuuria kaupungistasi löytyy?
8. Luova työ I
9. Luova työ II
10. Palaute

Arvosana?

Arvosanan saat sitten, kun olet tehnyt ja palauttanut kaikki tehtävät. Lähetä opettajalle sähköpostilla tieto, kun kaikki tehtäväsi ovat Moodlessa. Suorituksesi arvioidaan asteikolla 1–5. Korkeimmat arvosanat kolmosesta ylöspäin edellyttävät laaja-alaista perehtymistä asioihin, mutta myös oman itsen kehittämiseen painottuvaa asennetta. Kaikenlainen tekstin kopioiminen suoraan netistä on väärin ja se voi johtaa suorituksesi hylkäämiseen.

Kysymyksiä?

Ohjausta ja tukea opintoihisi saat opettajalta.

Opettaja: Kimmo Kovanen

- Wilma-viestillä
- Tekstiviestillä tai WhatsAppilla, puh. 040 126 7264
- Sähköpostilla: etunimi.sukunimi@omnia.fi
- Muista kirjoittaa viesteihin koko nimesi ja että asiasi koskee verkkototeutusta.

Tsemppiä ja oikein mielenkiintoisia oppimiskokemuksia taiteen maailmassa!